CELEX: 32014D0294
Language: sk
Date: 2014-05-20 00:00:00
Title: Rozhodnutie Rady 2014/294/SZBP z 20. mája 2014 , ktorým sa mení rozhodnutie Rady 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya)

21.5.2014   
            
            
               SK
            
            
               Úradný vestník Európskej únie
            
            
               L 151/24
            
         ROZHODNUTIE RADY 2014/294/SZBP
   z 20. mája 2014,
   ktorým sa mení rozhodnutie Rady 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:
   
               (1)
            
            
               Rada 22. mája 2013 prijala rozhodnutie 2013/233/SZBP (1) o zriadení pomocnej misie Európskej únie pre integrované riadenie hraníc v Líbyi (EUBAM Libya). Rozhodnutie 2013/233/SZBP stráca účinnosť 21. mája 2015. Referenčná suma stanovená v uvedenom rozhodnutí sa vzťahuje na obdobie od 22. mája 2013 do 21. mája 2014.
            
         
               (2)
            
            
               Rozhodnutie 2013/233/SZBP by sa malo zmeniť tak, aby sa obdobie referenčnej sumy predĺžilo do 21. mája 2015.
            
         
               (3)
            
            
               Misia EUBAM Libya sa uskutoční v kontexte situácie, ktorá sa môže zhoršiť a ktorá by mohla ohroziť splnenie cieľov vonkajšej činnosti Únie stanovených v článku 21 zmluvy,
            
         PRIJALA TOTO ROZHODNUTIE:
   Článok 1
   Rozhodnutie Rady 2013/233/SZBP sa týmto mení takto:
   
               1.
            
            
               Článok 11 ods. 5 sa nahrádza takto:
               „5.   Vedúci misie zabezpečuje ochranu utajovaných skutočností EÚ v súlade s rozhodnutím Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (2).
               
                  (2)  Ú. v. EÚ L 274, 15.10.2013, s. 1.“."
						
            
         
               2.
            
            
               Článok 13 ods. 1 sa nahrádza takto:
               „1.   Referenčná suma určená na úhradu výdavkov spojených s misiou EUBAM Libya na obdobie od 22. mája 2013 do 21. mája 2014 je 30 300 000 EUR.
               Referenčná suma určená na úhradu výdavkov spojených s misiou EUBAM Libya na obdobie od 22. mája 2014 do 21. mája 2015 je 26 200 000 EUR.“.
            
         
               3.
            
            
               V článku 15 ods. 1 a 2 sa spojenie „rozhodnutím 2011/292/EÚ“ nahrádza spojením „rozhodnutím 2013/488/EÚ“.
            
         Článok 2
   Toto rozhodnutie nadobúda účinnosť dňom jeho prijatia.
   
      V Bruseli 20. mája 2014
      
         
            Za Radu
         
         
            predseda
         
         A. KYRIAZIS
      
   
   
      (1)  Rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 138, 24.5.2013, s. 15).